Aquest vídeo és d'ADLAB PRO.
ADLAB PRO és un projecte finançat per la Unió Europea.
Aquest vídeo està disponible amb llicència Creative Commons.
-Hola, soc l'Aline Remael, de la Universitat d'Anvers,
i en aquest vídeo d'ADLAB PRO explicaré
les principals característiques dels textos audiovisuals.
Aquesta és la Unitat 1, "Textos audiovisuals",
del Mòdul 1, "AD, Introducció General".
Intuïtivament, tots sabem què és un text audiovisual.
Tots hem vist pel·lícules, documentals, sèries, entrevistes,
i altra mena de produccions al cinema, a la televisió o en línia.
Els textos audiovisuals, o produccions audiovisuals,
són textos que fan servir les paraules,
les imatges i els sons per explicar una història.
Estan compostos de diferents modes,
que a vegades reben el nom de sistemes de signes,
i és per això que són, en essència, multimodals.
A més, també fan servir diferents canals de comunicació.
Els diferents modes que formen els textos audiovisuals són:
el mode visual no verbal, o imatges,
el mode visual verbal, o text en pantalla,
el mode oral no verbal, o música i so,
i el mode oral verbal, o discurs.
El mode predominant i la forma d'interactuar amb els altres
per explicar la història en qualsevol text audiovisual específic
variarà enormement i està relacionat
amb el gènere de la producció.
Un film de catàstrofes farà servir efectes de so impactants
i una comèdia romàntica es basarà més en el diàleg i la música.
Els diversos modes es transmeten mitjançant dos canals:
el canal visual, o les imatges,
i el canal auditiu, o la pista de so.
El canal visual transmet:
el mode no verbal, o les imatges,
i l'acció filmada per la càmera,
a més del mode visual verbal, o text en pantalla,
com ara els globus amb text.
El canal visual també transmet com s'ha filmat tot.
El canal auditiu transmet: el discurs, és a dir,
diàlegs, veus en off o entrevistes, per exemple,
sons i efectes de so,
des d'ocells fins a explosions violentes
i música, que sovint és crucial
per fixar l'ambient de l'escena.
Altra mena de produccions que es poden audiodescriure,
a part de les fílmiques, també tenen components audiovisuals.
En són exemples evidents
esdeveniments en viu com l'òpera i el teatre,
però també exposicions i museus
que tinguin eines audiovisuals i multimodals.
Potser us pregunteu per què necessiteu saber això.
És important que l'audiodescriptor
sigui conscient de tot això
perquè l'audiodescripció per a gent amb pèrdua de visió
s'afegeix a aquestes produccions que ja són complexes per si soles
i el públic de l'AD només té accés
a la informació transmesa pel canal auditiu.
Vegem unes instantànies de l'escena inicial
d'un clàssic, "Les neus del Kilimanjaro",
dirigit per Henry King el 1952.
La presa inicial mostra una muntanya coberta de neu
i una veu en off d'un narrador que la identifica
com el Kilimanjaro, la muntanya del títol de la pel·lícula.
També en dona detalls de l'altitud,
tot combinant els modes visual no verbal i l'oral verbal.
La presa següent mostra
molts ocells volant-hi per sobre.
El seu vol va acompanyat d'una música de violí amenaçadora.
El mode oral verbal és substituït
per l'oral no verbal.
Les diferents preses dels ocells s'alternen amb primers plans
de la cara d'un home que mou els ulls.
Mira els ocells.
La música amenaçadora continua.
La veu en off identifica la muntanya
i a les imatges veiem el Kilimanjaro.
La música, juntament amb les preses dels ocells,
suggereixen amenaça.
La continuació de la música
sobre les imatges del rostre de l'home que es mira els ocells
també relaciona l'amenaça amb l'home.
Els modes visuals i orals de la pel·lícula
transmeten significat per si sols i mitjançant la interacció.
Les persones que només tenen accés a un dels dos modes,
l'oral, per exemple,
es perden part de la història, si no hi ha una audiodescripció.
Això és tot de moment.
Espero que hàgiu après força
del funcionament dels textos audiovisuals.
Un clàssic que potser us agradarà llegir: “Film Art. An Introduction”,
de Bordwell i Thompson.
-La preparació d'aquesta presentació
ha rebut el suport d'ADLAB PRO. "Audiodescripció:
Laboratori per al desenvolupament d'un nou perfil professional"
finançat per la Unió Europea a càrrec del programa Erasmus+,
Key Action 2, Associacions Estratègiques.
Número de projecte:
2016-1-IT02-KA203-024311.
La informació i les opinions d'aquesta presentació
pertanyen als seus autors i no reflecteixen necessàriament
l'opinió oficial de la Unió Europea.
Cap institució o organisme de la Unió Europea
ni cap persona que actuï en el seu nom
serà responsable de l'ús
que es pugui donar a la informació presentada.
Aquest vídeo és d'ADLAB PRO.
Els socis d'ADLAB PRO són la Universitat de Trieste,
la Universitat Autònoma de Barcelona,
la Universitat d'Anvers, la Universitat Adam Mickiewicz,
RTV Slovenia, Utopian Voices,
Soundfocus i Royal National Institute of Blind People.
ADLAB PRO està finançat per la Unió Europea.
Aquest vídeo està disponible amb llicència Creative Commons.